چینین دوغوسوندا‌کی جیجیانگ ایالتین‌ده ۸۰ میلیون ایللیک دایناسور یومورتاسی فسیللری تاپیلدی.
چین کمونیست پارتیسینین رسمی یایین اورگانلاریندان گلوبال تایمز قازئته‌سینین خبرینه گؤره، جیجیانگین ییوو شهرینه باغلی گوانیینتانگ کندین‌ده آپاریلان قازینتی ایشلرین‌ده ۱۵ دایناسور یومورتاسی فسیلی تاپیلدی.
یومورتا فسیللرینین بعضیلری توپلو حال‌دا تاپیلارکن، بعضیلری ده آیری آیری یئرلرده کشف ائدیلدی. فسیللر، اینجه‌لنمک اوچون ییوو شهر موزه‌سینه گؤندریلدی.
جیجیانگ موزه‌سی میللی تاریخی یئر بیلیملری دپارتامانین‌دان آراشدیرماچی دو تینمینگ، فسیللرین۸۰ میلیون ایل اؤنجه‌یه عاید اولدوغونو بیلدیردی.
دو، "نادیر" اولاراق دگرلندیردییگ کشفین، یئرلی جغرافی آراشدیرمالاری تشویق ائتمه‌سینین یانی سیرا گله‌جک‌ده بیلیم و ائییتیم ایشلرینه سرعت وئرجگینی دیله گتیردی.
گوانیینتانگ کندی یاخینلیغین‌دا اؤتن ایللرده ده دایناسورلارا عاید ایزلر کشف ائدیلمیشدی.
چین‌ده گئچن آی دا اؤلکه‌نین قوزئین‌ده‌کی هیبئی ایالتین‌ده ۱۳۰ میلیون ایل اؤنجه‌یه عاید دایناسور فسیلی قالیقلاری تاپیلمیشدی.
